میللی گوونلیک شوراسی، تۆرکیه‌نین گونئی سرحدلرین‌ده حیاتا گئچیریله‌ن عملیاتلارین تک هدفینین ترور هؤرگوتلری اولدوغونو بیلدیررک، بؤلگه‌ده هئچ بیر ترور هؤرگوتونون وارلیغینا و فعالیتینه ایجازه وئریلمه‌یه‌جگینی وورغولادی.
جمهورباشقانی رجب طیب اردوغانین باشقانایغیندا جمهورباشقانلیغیندا ائدیلن توپلانتیدان سونرا بیلدیری یاییملاندی.
بیلدیریده، توپلانتیدا پ‌کاکا/کاج‌کا، پ‌ی‌د/ی‌پ‌گ، فتؤ و داعش باشدا اولماقلا میللی بیرلیک و برابر‌لیک ایله بقایا یؤنه‌لیک هر جور تهدید و تهلوکه‌یه قارشی یور ایچی و یورد دیشیندا عزم و باشارییلا اجرا ائدیلن عملیاتلار باحاقیندا قورولا بیلگی سونولدوغو و علاوه تدبیرلرین موذاکیره ائدیلدیگی بیلدیریلدی.
تۆرکیه‌نین گونئی سرحدلرین‌ده حیاتا گئچیریله‌ن عملیاتلارین تک هدفینین ترور هؤرگوتلری اولدوغو ایفاده ائدیلن بیلدیرده بونلار قید ائدیلدی:
"بؤیوک میللتیمیزین و بنزرسیز اؤلکه‌میزین ساوونما‌سینی و گوونلیگینی تامین ائتمک مقصدیله بیرلشمیش میللتلر شرطینین ۵۱.جی ماده‌سی چرچیوه‌سینده گونئی سرحدلریمیزده حیاتا گئچیریله‌ن عملیاتلارین تک هدفی ترور هؤرگوتلری‌ اولدوغو، بؤلگه‌میزده سرحدلریمیزی، شهرلریمیزی، وطنداشلاریمیزی و گوونلیک گوجلریمیزی هدف آلان هئچ بیر ترور هؤرگوتونون وارلیغینا و فعالیتینه ایجازه وئریلمیه‌یه‌جگی بونون لازیم اولان هر آددیمین عزمله آتیلاجاغی وورغولانمیشدیر".
تۆرکیه‌نین آنلاشماچی و صمیمی یاناشیمی و چؤزوم یؤنوملو دیالوگ تکلیفلرینه یاناشمایان یونانیستاندان غیر نظامی استاتوسداکی آدالارین سلاحلاندیریلماسی باشدا اؤلماق اۆزره اولوسلارآراسی حقوقو و آنلاشمالاری پوزان فعالیتلرینه ان قیسا زامان‌دا سون قویماسینین دا گؤزلندیگی وورغولانان بیلدیریده، تۆرک دونیاسینین آیریلماز بیر پارچاسی قیبریس تۆرکلرینین اونون حاقلی دعویسینه وئریلن دستگین عزمله داوام ائتدیریله‌جیی و دیگر اولوسلارآراسی قورولوشلار ایله اؤلکه‌لرین ده بنزر آددیملار آتماسی لازیم اولدوغو بیلدیریلدی.
